Rukous lasten puolesta
Niin usein syytä, Herra, mulla
 On rukoukseen, kiitokseen.
 Nyt taas sun etees tahdon tulla,
 Oi kuule, kun mä pyyntön teen!
 Sun tahdostasi tainta monta
 Mun kodissani kukoistaa.
 Tee taitavaks mua taidotonta,
 Ett’ oikein voin ne kasvattaa!

 Sä rakkautta anna mulle,
 Mut anna viisautta myös,
 Ne että kasvattaa voin sulle
 Ja tekijöiksi sinun työs!
 Niin ettei mailma heitä saisi,
 Tuo paha mailma rakkahan,
 Vaan viatt’ aina vaeltaisi
 He kohden maata kunnian!

 Mut jos he mailman harhateille
 Armostas eksyis raukat pois,
 Sä sanas paina mieliin heille,
 Niin että palata he vois!
 Ja jos lie vaivain alle vaipuu,
 Sä auta heitä nousemaan!
 Suo, ettei koskaan kodin kaipuu
 Sammuisi heidän sieluistaan!

 En pyydä heille rikkautta,
 – Se monet saattaa orjikseen –
 Vaan uskon kultaa, puhtautta
 Ja rakkautta totuuteen.
 Sä ohjaa heitä elon tiellä!
 Vie viimein taivaan kunniaan!
 Oi auta meitä, että siellä
 Pääsemme yhdess’ asumaan!